روسیا اوردوسو طرفین‌دن اوکراینانین پایتاختی کیئوه هاوا هوجومو ائدیلیب، اوکراینا هاوا هوجوموندان ساوونما قوه‌لری طرفیندن هاوادا 40-دان چوخ هدف محو ائدیلیب.
کیئو شهر حربی ایداره‌سیندن وئریلن آچیقلامادا روسیا اوردوسونون پایتاخت کیئوه قارشی هاوا هوجومو تشکیل ائتدیگی بیلدیریلیب.
آچیقلامادا روسیا قوه‌لری‌نین سحر ساعات‌لاریندا کیئوه دوغرو راکت و پیلوت‌سوز اوچوش آپارات‌لاری‌نین (پهپاد) آتیلدیغی، تکجه می آییندا پایتاختا 15 هاوا هوجومو تشکیل ائدیلدیگی بیلدیریلیب.
آچیقلامادا کیئوه هوجوم ائدیلن 40-دان چوخ هدفین اوکراینا هاوا هوجومون‌دان ساوونما قوه‌لری طرفیندن آشکار ائدیله‌رک هاوادا محو ائدیلدیگی بیلدیریلیب.
کیئو بلدیه صدری ویتا‌لی کلیچکو دا سوسیال مدیا حسابیندا هاوادا محو ائدیلن بعضی راکت قالیق‌لاری‌نین موختلیف بولگه لرده سیویل آلت پایییا اصابت ائتمه‌سی نتیجه‌سینده زیان وورولدوغونو آچیقلاییب.
